als_Latn dik_Latn sag_Latn
Serbia problem i rajonit
Presidenti i Kosovës, Hashim Thaçi ka thënë se Serbia duhet të largohet nga miti për Kosovën dhe të shikojë nga e ardhmja. Në një intervistë në televizionin serb N1 Info, Thaçi deklaroi se edhe presidenti i Serbisë, Aleksandar Vuçiq, e di se Kosova është e pavarur dhe sovrane.
Thaçi ka thënë se Serbia ende vazhdon të mbetet problem i rajonit dhe se atje akoma nuk ka ndodhur denazifikimi dhe demillosheviqizimi i politikës.
“Në Serbi ende nuk ka ndodhur denazifikimi, në Serbi ende nuk ka ndodhur demillosheviqizimi i politikës për këtë arsye ka problem të cilat i krijon qoftë në Mal të Zi, qoftë në Maqedoni, qoftë në Veri të Mitrovicës, qoftë në Republika Sërpska”, ka thënë Thaci.
Presidenti Thaci ka shtuar se Serbia duhet të largohet nga miti për Kosovën, nuk duhet të jetoj me paranojën gjithashtu për Kosovën, nuk duhet të jetoj me të kaluarën, por duhet të shikoj kah e ardhmja. Ai ka thënë se lidershipi i Serbisë duke përfshirë edhe Vuçiqin, e dinë se Kosova është vend i pavarur dhe sovran.
“Presidenti i ri i Serbisë ka folur për Kosovën dy ditë më herët për konsum të brendshëm, sepse Kosova është Kosovë, Serbia është Serbi. Dialogu mes Kosovës dhe Serbisë nuk ka alternativë, do të jemi të përkushtuar që të vazhdon ky dialog në mënyrë që të ndërtojmë fqinjësi të mirë që çon edhe drejt një pajtimi, por në të njëjtën kohë që edhe Serbia ta njeh Republikën e Kosovës”, ka pohuar ai.
Presidenti Thaci ka folur edhe për miqësinë me SHBA-të, relacionet me BE-në, liberalizimin e vizave, luftën kundër fundametalizmit dhe marrdhëniet me Kroacinë.
Duke folur për SHBA-të, ka theksuar se Presidenti Trump, administrata e tij është duke vazhduar interesimin për Kosovën. Sipas tij, raportet Kosovë – SHBA janë të shkëlqyera, janë të përjetshme dhe speciale, e kështu do të vazhdojnë edhe në të ardhmen. Mirëpo, ai ka thënë se një gjë duhet kuptuar shumë qartë edhe Brukseli, edhe Uashingtoni se çështja e problematikave në Ballkanin perëndimor ende nuk ka përfunduar.
“Për këtë arsye e theksoj se Bashkimi Evropian nuk duhet të vonohet me zgjerim, sepse këtë vakum janë duke e shfrytëzuar të tjerët, por dua të potencoj gjithashtu se nuk është e mjaftueshme vetëm që Uashingtoni të përkrahë përpjekjet e Brukselit për Ballkanin perëndimor, sepse këto përpjekje janë më të zbehta pa dinamikën dhe energjinë e Uashingtonit. Prandaj, rikthimi i vëmendjes nga Uashingtoni është i mirëseardhur për paqen, stabilitetin dhe të ardhmen euroatlantike të rajonit”, ka shtuar ai.
Në pretendimin se deklarata e “Shqipërisë së Madhe”, gjithashtu kontribuojnë në përkeqësimin e marrëdhënieve në rajon, Thaçi tha se Shqipëria e Madhe ekziston vetëm në retorikën e Beogradit dhe se bashkimi i shqiptarëve do të bëhet në BE dhe NATO, por jo edhe në kuptimin etnik.
Sa i përket çështjes së liberalizimit të vizave, Thaçi ka shtuar se Kosova padrejtsisht mbahet e izoluar edhe pse nga 95 kriteret e kërkuara janë plotësuar 94.
Ai gjithashtu ka fol edhe për transformimin e FSK-së, ku ka thënë se Kosova do ta themelon ushtrinë e vet gjatë këtij viti. Ndërsa sa i përket luftës kundër terroirizmit, thaci thotë se Kosova vazhdon të mbetet kampion në luftë kundër fundamentalizmit dhe terrorizmit në rajon, ky është vlerësim edhe nga ana e administratës së Shteteve të Bashkuara të Amerikës, ka shtuar ai. /Art Channel/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn